Kulka Jánost jó újra a kamerák elõtt látni
Közel félidõnél jár a Liza, a rókatündért jegyzõ Ujj Mészáros Károly második mozifilmje, a X. forgatása. A napokban fejezte be filmbéli munkáját Kulka János, aki kifejezetten élvezte a forgatást, sok szépet mondott a rendezõrõl, illetve a nõi fõszereplõrõl, Balsai Móniról. A nyilatkozat mellé fotókat is kiadtak Kulkáról, aki sajnos a szerepérõl nem árulhatott el semmit.
Kulka János elárulta, hogy nagyon várta  a X. forgatását, ami érthetõ, hiszen pontosan egy éve állt utoljára a kamerák elõtt, a stroke-ja óta nem végzett színészi munkát. Kifejezetten élvezte a forgatást, és sajnálja, hogy gyorsan véget ért. Nagyon szerette a forgatással járó koncentrált munkát, hiszen szerepe szerint – amirõl nem árulhat el semmit – a mosolygós-jókedélyûtõl kezdve a kétségbeesett sírásig sokféle szélsõséges állapotot kellett megélnie. 

„Izgalmasnak találtam a helyszínen összevágott jeleneteket, nagyon jónak tartom a stábot, és jólesett, hogy mindenki kedves volt hozzám” – nyilatkozta. A film rendezõjében, Ujj Mészáros Károlyban számára az az egyik legfontosabb érték, hogy határozottak az elképzelései. Végül hozzátette, hogy Balsai Mónival, akit nagyon tehetségesnek tart, öröm volt újra együtt játszani.

Kulka János ezzel a filmmel tér vissza a vászonra betegsége után, a fordulatokban gazdag történet egyik fõszereplõjét alakítja majd. A X.-ben Balsai Móni, Schmied Zoltán és Bede-Fazekas Szabolcs nyomozót alakítanak majd, és a további szerepekben is olyan ismert színészeket láthatunk, mint Básti Juli, Hámori Ildikó, Szirtes Ági, Fekete Ernõ vagy Szabó Gyõzõ. 

Kora tavasszal kilátogattunk a X. forgatására, Óbudán, lakótelepi környezetben figyeltük, ahogy Balsai Móni beszáll egy rendõrautóba. A rendezõ többször is hivatkozott skandináv krimikre, A híd címû sorozat viszonyítási pontként szolgált számára, valamint elárulta, hogy Jo Nesbø összes regényét elolvasta, és nagyon tetszik neki az, hogy a norvég író könyveiben az igazság általában nem a tipikus és elvárt módon gyõzedelmeskedik – ha gyõzedelmeskedik egyáltalán. 

A skandináv típusú krimi várhatóan 2018 elsõ felében kerül majd a mozikba.
Kulka János Ujj Mészáros Károly Balsai Mónika X. (film)